A luenga abkhasia tien un alto grau d'intercomprensión con as luengas circasianas, y sobretot con l'abazo. As luengas d'este grupo tienen una alta complexidat fonetica y estructural. O standard abkhasio ye basato en a parla abkhawa. Quan en 1936-1938 o gobierno stalinista imposó que as luengas caucasicas nordoccidentals y as luengas turquicas d'o Caucas s'escribisen en alfabeto cirilico, obligoron a los abkhasios que escribisen en alfabeto cheorchián, que fue abandonato por os abkhasios a la muerte de Stalin y sustuito por a variant cirilica actual, diferent d'a variant cirilica que se fa servir pa escribir a l'abazo y os dos standards circasians.